Document ID: 32006R1255

UREDBA KOMISIJE (ES) št. 1255/2006
z dne 21. avgusta 2006
o spremembi Uredbe (ES) št. 1431/94 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94 o odpiranju in določitvi upravljanja nekaterih tarifnih kvot Skupnosti za perutninsko meso in nekatere druge kmetijske proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (1) in zlasti členov 3(2) in 6(1) Uredbe,
ob upoštevanju naslednjega:
(1)
Uredba Komisije (ES) št. 1431/94 (2) določa odprtje in upravljanje več uvoznih tarifnih kvot za perutninsko meso na večletni osnovi.
(2)
Sporazum v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 (3), ki je bil odobren s Sklepom Sveta 2006/333/ES (4), določa, da se letne uvozne tarifne kvote za perutninsko meso, erga omnes, povečajo za nekatere zamrznjene kose purana za 2 485 ton.
(3)
Glede na to, da bosta verjetno Bolgarija in Romunija s 1. januarjem 2007 pristopili k Evropski uniji, je priporočljivo za izdajo zahtevkov za dovoljenja za prvo četrtletje 2007 določiti drugo obdobje.
(4)
Uredbo (ES) št. 1431/94 je treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Uredba (ES) št. 1431/94 se spremeni:
1.
V členu 3 se točka (c) nadomesti z naslednjim:
„(c)
v polju 8 se v zahtevkih za dovoljenje in dovoljenjih navede država porekla; dovoljenja nalagajo obveznost uvoza iz navedene države razen za skupine 3, 5 in 6“.
2.
Člen 4 se spremeni:
(a)
V odstavku 1 se doda naslednji pododstavek:
„Za obdobje od 1. januarja do 31. marca 2007 pa se zahtevki za dovoljenja vložijo v prvih sedmih delovnih dneh januarja 2007.“
(b)
V odstavku 2 se tretji pododstavek nadomesti z naslednjim besedilom:
„Vendar lahko za skupine 3 in 5 in 6 vsak vlagatelj vloži več kakor en zahtevek za uvozna dovoljenja za proizvode iz ene skupine, kadar imajo taki proizvodi poreklo iz več kakor ene države. Zahtevki morajo biti pristojnemu organu države članice predloženi istočasno za vsako državo porekla posebej. Veljajo kot enoten zahtevek tako glede največje količine iz člena 3(b) kot tudi glede uporabe predpisa iz prejšnjega pododstavka.“
3.
Priloge se nadomestijo z besedilom Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. avgusta 2006

Labels: 3
17